નેહા માલિની (સોહા અલી ખાન) અમેરિકાથી આવેલી એક ઉત્સાહી સૉફ્ટવેર એન્જિનિયર ટન્ડર્‍ સમાજસેવિકા છે. બિહારના બિરવા નામના એક ગામમાં તે સ્કૂલ બનાવવાની નેમ સાથે ઊતરી પડે છે, પરંતુ ત્યાં જઈને ખબર પડે છે કે અહીં તો શિક્ષણના નામે મજાક ચાલે છે, ગામમાં બાર-તેર વર્ષનાં બાળકોનાં લગ્ન કરી દેવામાં આવે છે, શાહુકારો વ્યાજખોરીનાં સામþાજ્ય ચલાવે છે અને ખુલ્લેઆમ દીકરીઓને ઉપાડી જઈને વેશ્યાવાડે વેચી દેવામાં આવે છે. ઉપરથી એક સ્થાનિક કૉન્ટ્રૅક્ટર-કમ-ગુંડો લખનભૈયા (ઝાકિર હુસેન) ગામનાં ત્રણ ટીનેજર બાળકોને રિવૉલ્વર પકડાવીને કૉન્ટ્રૅક્ટ કિલર બનાવી દે છે. એટલે સ્કૂલ તો બનતાં બને છે, પણ સોહા એ ત્રણ બાળકોને ગુનાખોરીના માર્ગેથી પાછાં વાળવા માટે પોતાનો જીવ પણ જોખમમાં મૂકી દે છે.